Kamu bisa jelasin ke aku soal My Week with Marilyn dalam bahasa jawa?

My Week with Marilyn nggih punika sesirah filem biografi sandhiwara saking Amérikah Sarékat taun 2011. Filem punika kaarahaken déning Simon Curtis. Ingkang ngayahi minangka juru damel film nggih punika David Parfitt lan Harvey Weinstein. Skénario kaserat déning Adrian Hodges, adhedhasar saking buku The Prince, The Showgirl and Me laan My Week with Marilyn pakaryanipun Colin Clark. Tanggel jawab musik kapasrahaken dhumateng Conrad Pope sesarengan Alexandre Desplat. Sinematografi dipuncakaken déning Ben Smithard. Wonéné pambesutan filem kalampahaken déning Adam Recht. Juru paraga ingkang kadhapuk sami maragani antawisipun Michelle Williams, Kenneth Branagh, Eddie Redmayne, Emma Watson lan Judi Dench.

Filem My Week with Marilyn katepangaken kaping pisanipun nalika adicara Festival Film New York surya 9 Oktober 2011. Salajengipun kababar ing Britania Raya surya 25 November 2011. Filem kababar wonte Amérikah Sarékat ing surya 23 November 2011 kanthi winatesan, lajeng surya 23 Desember 2011 kababar langkung wiyar. Filem punika nampèni pangalembana saking para juru kritik.